**Likumprojekta “Grozījumi Jaunuzņēmumu darbības atbalsta likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| **Mērķis, risinājums un projekta spēkā stāšanās laiks (500 zīmes bez atstarpēm)** | Tiesību akta projekts paredz Jaunuzņēmumu darbības atbalsta likumā precizēt jaunuzņēmumu kvalifikācijas nosacījumus, mazināt administratīvo slogu pieteikšanās procesā, kā arī veikt tehniskus precizējumus nepārprotamai normu interpretācijai. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Likumprojekts “Grozījumi Jaunuzņēmumu darbības atbalsta likumā” (turpmāk – Likumprojekts) izstrādāts pēc Ekonomikas ministrijas (turpmāk – EM) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jaunuzņēmumu ekosistēma Latvijā attīstās un pieaug tās ekonomiskais ieguvums. 2018.gada beigās var tikt identificēti aptuveni 350 jaunuzņēmumi un vidēji Latvijā ik gadu rodas 50 jaunuzņēmumu. Kopš 2012.gada jaunuzņēmumi tautsaimniecībā piesaistījuši investīcijas vairāk nekā 300 milj. EUR apjomā, jaunuzņēmumi Latvijā nodarbina vairāk nekā 1600 darbiniekus.  Jaunuzņēmumu darbības atbalsta likums (turpmāk – Likums) spēkā stājās 2017.gada 1.janvārī ar mērķi veicināt strauji augošu jaunuzņēmumu veidošanos Latvijā un sekmēt pētniecības attīstību un produktu komercializāciju. Ar grozījumiem Likumā, kas spēkā stājās 2018.gada 10.maijā, tika paplašināts Likuma tvērums attiecībā uz kvalificētu riska kapitāla investora definējumu, kā arī uzlabota Likumā noteiktā atbalsta sniegšanas kārtība.  Papildus Likumā noteiktajām atbalsta programmām (fiksētā maksājuma veikšanai un atbalsta programmai augsti kvalificētu darba ņēmēju piesaistei) jaunuzņēmumiem pieejams atbalsts dalībai veicināšanai izstādēs un konferencēs, kā arī tiešajās vizītēs pie potenciālā investora vai sadarbības partnera ārvalstīs - līdz pat 4000 EUR gadā vienam uzņēmumam, kas tiek piešķirts “Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" ietvaros. Kopumā šādu atbalstu kopš 2018.gada saņēmuši 183 jaunuzņēmumi.  Kopš Likuma un saistīto normatīvo aktu stāšanās spēkā **atbalsta programmās** **apstiprināti ir tikai pieci jaunuzņēmumi** (3 augsti kvalificētu darbinieku piesaistei, 2 fiksētā maksājuma veikšanai, piemērojot ar atbalsta programmām saistītos nodokļu atvieglojumus). Spēkā esošais regulējums un ierobežojumi, kas praksē ir izrādījušies nepiemērojami un stingrāki nekā valsts atbalsta nosacījumi, liedz uzņēmumiem kvalificēties Likumā noteiktajam atbalstam. Apstiprināto pieteikumu skaitu ne tikai ietekmējušas Likumā noteiktās stingrās prasības, bet arī 2014. – 2020.gada Eiropas Savienības fondu plānošanas perioda riska kapitāla instrumentu ieviešanas kavēšanās, kā rezultātā akciju sabiedrībā Attīstības finanšu institūcijas “Altum” atlasītie finanšu starpnieki aktīvu investīciju ciklu uzsāka tikai 2018.gada trešajā ceturksnī, liedzot jaunuzņēmumiem saņemt riska kapitāla ieguldījumus Latvijā, kas ir viens no svarīgākajiem priekšnosacījumiem dalībai atbalsta programmās.  2018.gadā tika veikts pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde” (turpmāk – Pētījums)[[1]](#footnote-1), kas cita starpā analizēja pastāvošo atbalsta instrumentu efektivitāti. Pētījuma rezultāti pierāda, ka ar spēkā esošo Likuma redakciju un tā 4.pantā noteiktajiem kritērijiem, **kvalificēt iespējams tikai 14% jaunuzņēmumu**. Ir konstatētas vairākas Likumā ietvertās normas, kuras neatbilst faktiskajai situācijai nozarē un liedz potenciālajiem atbalsta saņēmējiem pieteikties Likumā noteiktajām atbalsta programmām, proti,:   1. Daļa jaunuzņēmumu ar mērķi piesaistīt riska kapitālainvestīcijas vai kvalificēties starptautiskām akcelerācijas programmām, **dibina saistītu sabiedrību (visbiežāk meitas sabiedrību) ārvalstīs**, kura pēc būtības arī atbilst jaunuzņēmuma definīcijai un Likuma 4.pantā noteiktajām pazīmēm. Spēkā esošais regulējums **liedz šādiem uzņēmumiem kvalificēties** atbalstam, pirmkārt, jo tam ir saistītais uzņēmums ārvalstīs (4.panta 6.punkts) **un otrkārt, jo minētā investīcija veikta ārvalstīs esošajā saistītajā personā (meitas sabiedrībā), kas ir pretrunā ar 4.panta 1.punktu.**   Ņemot vērā, ka jaunuzņēmumu iespējas piesaistīt agrīnas stadijas riska kapitāla ieguldījumus Latvijā ir ierobežotas, vairāki perspektīvi jaunuzņēmumi ir izmantojuši iespēju piesaistīt riska kapitāla investīcijas ārvalstīs, visbiežāk piedaloties starptautiskās starptautiska līmeņa akcelerācijas programmās. Saskaņā ar Pētījumu, 27% Latvijas jaunuzņēmumu jau ir dibinājuši saistītu sabiedrību ārvalstīs ar mērķi piesaistīt ārvalstu riska kapitālu, līdz ar to vairāk nekā viena ceturtā daļa no jaunuzņēmumiem (vairāk nekā 85 komersanti) saskaras ar šo ierobežojošo kritēriju.  Prasība par uzņēmuma dibināšanu investora mītnes valstī ir normāla riska kapitāla nozares prakse. Neskatoties uz meitas sabiedrības dibināšanu ārvalstīs, jaunuzņēmums Latvijā, kurš ir vienīgais dalībnieks (akcionārs) minētajā meitas sabiedrībā ārvalstīs pirms agrīnas stadijas riska kapitāla ieguldījuma saņemšanas, saimniecisko darbību veic Latvijā, kur nodarbināti jaunuzņēmuma darbinieki, norisinās produktu izstrāde un pārdošana, kā arī tiek radīta pievienotā vērtība un meitas sabiedrībā veiktais agrīnās stadijas riska kapitāla ieguldījums izmantots atbalstam pieteiktās biznesa idejas attīstībai jaunuzņēmumā Latvijā.  **Sagatavotie grozījumi Likuma 4.pantā paredz iespēju atbalstam kvalificēties arī jaunuzņēmumiem, kuri, lai saņemtu riska kapitāla ieguldījumu, dibinājuši saistīto komersantu (meitas sabiedrību) ārvalstīs.**  Riska kapitāla investora ieguldījums meitas uzņēmumā tiek u**ztverts kā jaunuzņēmuma kvalificējoša pazīme arī attiecībā uz Latvijas uzņēmumu, jo atbalsta saņemšanai:**  - jaunuzņēmumam no meitas uzņēmuma jāsaņem un Latvijā jāizmanto riska kapitāla investīcijas Likumā noteiktajā apmērā;  - riska kapitāla investīcijas jāizmanto tās idejas realizēšanai, kura atrunāta noslēgtajā līgumā ar riska kapitāla investoru;  - realizētajai idejai jābūt Latvijas jaunuzņēmuma (galvenā uzņēmuma) īpašumā, t.i. peļņa no realizētās idejas tiks gūta Latvijā;  Lai nodrošinātu, ka jaunuzņēmums Latvijā un meitas uzņēmums ārvalstīs vienlaicīgi nesaņem nodokļu atvieglojumus kas noteikti attiecīgajā valstī jaunuzņēmumiem (jeb “start-up”), Likuma 4.panta otrās daļas 5.punkts nosaka, ka meitas sabiedrība nevar saņemt nodokļu atvieglojumu attiecīgajā valstī. Minētais attiecināms arī uz tādiem gadījumiem, ja attiecīgajā valstī jaunuzņēmumam tiek noteikta zemāka uzņēmumu ienākuma nodokļa likme.  Līdz ar to Likumprojektā paredzēti grozījumi, izsakot Likuma 4.panta ievaddaļu kā panta pirmo daļu, otrkārt izsakot Likuma 4.panta pirmo punktu jaunā redakcijā, ļaujot agrīnas stadijas riska ieguldījumu kā kvalificējošo pazīmi skatīt jaunuzņēmumā vai tā meitas sabiedrībā, un, treškārt, papildinot Likuma 4.pantu ar otro daļu, nosakot kritērijus veiktajiem ieguldījumiem meitas sabiedrībā. Proti, minētās meitas sabiedrības vienīgais dalībnieks (akcionārs) pirms agrīnas stadijas riska kapitāla ieguldījuma saņemšanas ir jaunuzņēmums, meitas sabiedrība atbilst jaunuzņēmuma kritērijiem, meitas sabiedrība un jaunuzņēmums pilnīgi vai daļēji darbojas tajā pašā konkrētajā tirgū vai blakustirgos un meitas sabiedrībā veiktais agrīnās stadijas riska kapitāla ieguldījums izmantots atbalstam pieteiktās biznesa idejas attīstībai jaunuzņēmumā Latvijā  Minētos apliecinājuma dokumentus, kas pierāda augstāk minētos kritērijus, jaunuzņēmums iesniedz kopā ar pieteikumu 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība”, kas attiecīgi tiks papildināti pēc Likumprojekta spēkā stāšanās. Papildus apliecinājuma dokumenti nerada būtisku administratīvā sloga uz atbalsta programmas administrējošo iestādi un jaunuzņemumu.  Paredzams, ka minēto grozījumu rezultātā potenciāli varētu tikt atbalstīti 20 – 30 jaunuzņēmumu gadā.   1. Ņemot vērā, ka atsevišķu **jaunuzņēmumu biznesa idejas izstrādes process var būt ilgāks par pieciem gadiem, tiek palielināts vecums kopš to reģistrēšanās Komercreģistrā kā viens no kvalifikācijas kritērijiem no pieciem līdz septiņiem gadiem**. Kā secināts Pētījumā[[2]](#footnote-2), tad šobrīd ir vairākas valstis, tai skaitā Igaunija, kur par jaunuzņēmumu atzīst komersantus, kas ir jaunāki par septiņiem vai desmit gadiem. Pētījums arī pierāda, ka liela daļa jaunuzņēmumu līdz pieciem gadiem cieš zaudējumus, tomēr tie jaunuzņēmumi, kas ir pārvarējuši piecu gadu slieksni, strauji palielina kopējos nodokļu maksājumus un gūst peļņu vēlākā periodā. No 418 jaunuzņēmumiem, kas identificēti pētījumā, 83% ir jaunuzņēmumi vecumā līdz pieciem gadiem, taču 17% ir vecāki par pieciem gadiem. Jaunuzņēmumi lielākoties tiek dibināti kā sabiedrības ar ierobežotu atbildību un 2018. gadā vien 8% no jaunuzņēmumiem ir mikrouzņēmuma nodokļa maksātāji. Jaunuzņēmumi nodokļos vidēji gadā samaksā ap 6-8 miljoni EUR. Programmas mērķis ir atbalstīt jaunuzņēmumus pēc būtības, taču atšķirībā no programmatūras ražotājiem tā saucamie “*deeptech*” jeb zinātņu ietilpīgie jaunuzņēmumi, kuru biznesa idejas attīstīšanai un prototipēšanai ir nepieciešams ilgāks laiks, **tiek noteikts, ka par jaunuzņēmumu uzskata tādu, kas nav vecāks par septiņiem gadiem**, vienlaikus saglabājot nosacījumu, ka kopumā jaunuzņēmums uz atbalstu nevar pretendēt vairāk nekā piecus gadus. 2. Likuma 4.panta 6.punktā ar mērķi novērst nodokļu optimizāciju ir ietverts nosacījums izslēgt jebkādu saistību ar citiem komersantiem gan caur fiziskām, gan juridiskām personām**.** Šāds nosacījums nozīmē, ka ir iespējams atbalstīt tikai autonomus komersantus, kura dalībniekiem (akcionāriem) nepieder citi komersanti, kas samazina potenciāli atbalstāmo jaunuzņēmumu skaitu līdz minimumam un ir ierobežota iespēja šo normu ieviest praksē. Turklāt pantā ietverto nosacījumu, kas paredz to, ka jaunuzņēmums nav saistīta persona Komerclikuma 184.1 panta izpratnē, nav pret ko to piemērot, pretēji Likuma 4.panta 1.punktā ietvertajam nosacījumam, ka kvalificēta riska kapitāla investors nav ar jaunuzņēmumu saistīta persona Komerclikuma 184.1 panta izpratnē, kur ir redzami nosacījuma iestāšanās noteikumi.   Lai izslēgtu iespējas, kurās jaunuzņēmums izveidots nodalot saimniecisko darbību no cita uzņēmuma nodokļu optimizācijas nodokļos, **Likumprojekts precizē 4.panta 6.punktu, nosakot ierobežojumus attiecībā uz reorganizāciju, uz līdzdalību citā kapitālsabiedrībā, kā arī uzņēmuma pāreju Komerclikuma 20. panta izpratnē**. Izņēmuma gadījums tiek piemērots tikai, ja investīcija veikta jaunuzņēmuma saistītajā (meitas) sabiedrībā.   1. Vērtējot reālo situāciju darba tirgū Latvijā, straujo atalgojuma pieaugumu IKT sektorā, kā arī pamatojoties uz EM veiktajām vidēja termiņa darbaspēka prognozēm (3000 IT speciālistu iztrūkums gadā), secināms, ka konkurence darba tirgū ievērojami saasinājusies kopš Likuma spēkā stāšanās. Analizējot vidējo jaunuzņēmuma dibinātāja profilu Pētījumā[[3]](#footnote-3), secināts, ka **daļai jaunuzņēmumu nav iespējams izpildīt Likuma 4.panta 8.apakšpunktā definētās inovācijas pazīmes**, it īpaši attiecībā uz b) apakšpunktu par darba ņēmēja izglītības kritēriju jaunuzņēmumiem agrīnā attīstības stadijā. No anketētajiem jaunuzņēmumiem 90% norāda, ka tiem ir bakalaura grāds un tikai 54% ir maģistra grāds, savukārt 4% ir doktora grāds. Likumprojekts paredz samazināt **prasības par darba ņēmējiem jaunuzņemumā ar maģistra vai doktora grādu no 70% uz 50%.** 2. **Ar likumprojektu precizēti valsts atbalsta nosacījumi kontekstā ar Komisijas regulas Nr.1407/2013** (2013.gada 18.decembris) par Līguma par ES darbību 107. un 108.panta piemērošanu *de minimis* atbalstam 7.panta 4.punktā un 8.pantā **noteikto darbības termiņu**. Ņemot vērā, ka Komisijas regulu Nr.1407/2013 piemēro līdz 2020.gada 31.decembrim, taču pēc šīs regulas spēkā esības perioda beigām jebkurai *de minimis* atbalsta shēmai, kas atbilst Komisijas regulas Nr.1470/2013 nosacījumiem, tā ir piemērojama vēl sešus turpmākos mēnešus. **Līdz ar to attiecīgi precizēta Likuma 9.panta pirmā daļa.** 3. **Ar Likumprojektu precizēts Likuma 10.pants, papildinot to ar trešo daļu**. Ņemot vērā, ka likumā nav skaidri definēts, kurš tieši uzskatāms par *de minimis* atbalsta piešķiršanas brīdi saskaņā ar Eiropas Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam, likumprojekts papildināts ar tiesību normu, **skaidri nosakot kas ir uzskatāms par *de minimis* atbalsta piešķiršanas brīdi.** Proti, par atbalsta piešķiršanas brīdi uzskata dienu, kad Jaunuzņēmumu darbības vērtēšanas komisija ir pieņēmusi lēmumu par atbalsta piešķiršanu vai sniegusi atzinumu par nosacījumu izpildi šā likuma 16.panta pirmajā daļā noteiktajā kārtībā.     8) Spēkā esošā Likuma 11.panta pirmā daļa paredz ierobežojumu pieteikties uz atbalstu fiksētā nodokļu maksājuma veikšanai un atbalstam augsti kvalificētu darbinieku piesaistei, ja tam pieteiktā persona atbalsta periodā cita starpā ir valdes loceklis citā komersantā vai nodarbināts pie cita komersanta uz darba līguma pamata vai veic darbu uz uzņēmuma līguma pamata.Jau šobrīd Latvijā gadā darba tirgū vidēji trūkst 3000 IT speciālistu un saglabājoties līdzšinējai izaugsmei IKT sektorā (pēdējo 4 gadu laikā sektorā novērots būtisks ikgadējs vidējais darbaspēka pieaugums 9,9% apmērā un apgrozījuma pieaugums 4,3% apmērā) un izglītojamo skaita dinamikai, paredzams, ka situācija būs kritiska arī turpmāk un ietekmēs arī jaunuzņēmumus. Saskaņā ar Pētījumu 45% komersantu darbojas tieši IKT jomās. Atbilstoši EM aplēsēm augstas kvalifikācijas speciālistu iztrūkums STEM (*science, technology, engineering, mathematics*) jomās līdz 2025. gadam varētu pārsniegt 17 tūkstošus (t.sk. tādās jomās kā datorzinātnes, elektronikā un automātika[[4]](#footnote-4)). Turklāt, nereti kompetences, kas nepieciešamas produkta izstrādē specifiskās jomās tirgū nav plaši pieejamas, līdz ar to minētais speciālists ir nodarbināts arī citos projektos vai pie cita komersanta vai var būt valdes loceklis citā komersantā (piemēram, var dibināt arī citu jaunuzņēmumu (t.s. sērijveida uzņēmēji).  **Likumprojekts paredz noteikt izņēmuma gadījumu attiecībā uz nodarbinātības ierobežojumiem, ja jaunuzņēmums piesakās Likumā 7.pantā noteiktajam atbalstam (augsti kvalificētu darbinieku piesaistei). Līdz ar to tiek precizēta 11.panta pirmās daļas ievaddaļa,** nosakot, ka minētie ierobežojumi attiecas tikai uz tiem jaunuzņēmumiem, kas piesakās atbalstam nodokļu atvieglojumu veidā (Likuma 6. un 8.pantā minētās programmas), nevis pretendē uz atbalstu augsti kvalificētu darbinieku piesaistei, kas tiek finansēts no Eiropas Savienības fondiem**[[5]](#footnote-5)**.  Turklāt, ievaddaļa precizēta, nosakot, ka minētais ierobežojums stājas spēkā no lēmuma par atbalsta pieņemšanu, ņemot vērā, ka ir nepamatoti likt darba ņēmējam pārtraukt darba attiecības un nesaņemt ienākumus pirms pieņemts lēmums par atbalsta piešķiršanu.  9) Kontekstā 8.apakšpunktā minētajiem grozījumiem, nosakot izņēmuma gadījumu nodarbinātības ierobežojumiem Likuma 11.pantā, Likumprojekta papildināts ar normu, kas **precizē Likuma 7.panta otro daļu, izsakot to jaunā redakcijā,** nosakot, ka par vienu un to pašu darba ņēmēju atbalstu var saņemt tikai viens jaunuzņēmums.  10) Ņemot vērā, ka ar Likumprojektu ir palielināts jaunuzņēmumu darbības ilgums, **tiek paredzēta iespēja pieteikties Likumā noteiktajam atbalstam atkārtoti**, ja komersants iepriekšējā atbalsta saņemšanas periodā ir izpildījis visas saistības ar programmas administrējošo iestādi, kā arī joprojām atbilst Likuma 4.pantā noteiktajām prasībām attiecīgi precizēts Likuma 11.pants, papildinot to ar otro prim daļu ar jaunām daļām, kā arī noteikts ierobežojums atbalsta saņemšanai ne ilgāk kā piecus gadus.  Spēkā esošā Likuma redakcija uzliek par pienākumu atbalsta saņēmējam biznesa idejas attīstīšanai piesaistīt riska kapitāla investīcijas, kas pēc būtības ir **kvalificējoša pazīme, lai komersantu atzītu par jaunuzņēmumu Likuma ietvaros. Tomēr, kā pierāda līdzšinējā pieredze, jaunuzņēmumam investīcijas nav nepieciešamas katru gadu.** Jaunuzņēmums biznesa ideju var attīstīt ar to investīcijas apmēru, kādu tas ir saņēmis, pirmajā reizē piesakoties Likumā noteiktajam atbalstam. Atkārtoti piesakoties uz jaunu atbalstu, kad iepriekšējais ir noslēdzies, pastāv gadījumi, kad jaunuzņēmumam esošajā attīstības fāzē **papildus kapitāla piesaiste nav nepieciešama, taču atbalsts joprojām būtu nepieciešams. Līdz ar to ar riska kapitāla investoru tiek slēgta papildus vienošanās par jaunas idejas realizēšanu.** Šāda papildus prasība ir nepamatota, tā atbalsta saņēmējam var radīt papildus izmaksas jaunu investīciju piesaistīšanai, un tā nav sasaistīta ar reālo nozares praksi, līdz ar to Likumprojekts paredz iespēju jaunuzņēmumam atkārtoti pieteikties Likumā noteiktajam atbalstam, ja tas pierāda, ka tas biznesa ideju īsteno ar tam jau esošajām investīcijām un tam nav nepieciešamas papildu investīcijas.  11) **Lai nodrošinātu nepārprotamu likuma interpretāciju, redakcionāli precizēts Likuma 19.panta otrā daļa,** kas nosaka tiesiskās sekas gadījumos, kad jaunuzņēmums zaudējis tiesības saņemt atbalstu ar nodokļu atvieglojumiem saistītajās programmā. Likumprojekts precizē redakciju, nosakot skaidru un nepārprotamu atsauci uz Likuma 6. un 8.pantā norādītajām programmām, **tā kā minētā prasība** (ne vēlāk kā viena kalendārā mēneša laikā pēc tiesību zaudēšanas veic pārrēķinu un nomaksā visus nodokļus vispārējā kārtībā par atbalsta programmas periodu, tai skaitā nokavējuma naudu saskaņā ar likuma "Par nodokļiem un nodevām" noteikumiem) **attiecas tikai uz jaunuzņēmumu, kas zaudējis tiesības uz atbalsta programmās nodokļu atvieglojumu veidā**. Nosacījumi, kas paredz valsts atbalsta atgūšanu, kas attiecas uz Likuma 7.pantā minēto atbalsta programmu, noteikta gan Komercdarbības kontroles atbalsta likumā, gan ietverta 2016. gada 25. oktobra noteikumos Nr. 692 “Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi” un 74 „Jaunuzņēmumu atbalsta programmu pieteikšanas un administrēšanas kārtība”.  12) Lai nodrošinātu nepārprotamu interpretāciju par pieteikuma iesniegšanu, **precizēta atsauce uz Jaunuzņēmumu likuma 17.pantu, šā likuma 21.pantā**;  13) Ņemot vērā Vispārīgā datu aizsardzības regulas prasības, kas spēkā stājās 2018.gada 25.maijā, **precizēta Likuma 22.panta trešā daļa, atrunājot**, kādas ziņas kvalificēto riska kapitāla investoru sarakstā tiek publicētas LIAA tīmekļa vietnē.  14) Minētie **grozījumi tiks attiecināti uz pieteikuma iesniedzējiem tikai pēc to spēkā stāšanās**. Ievērojot tiesiskās paļāvības principu, uz līdz šim atbalstītajiem komersantiem būs attiecināms regulējums, kas bijis spēkā atbalsta piešķiršanas brīdī. Attiecīgi **papildināti pārejas noteikumi ar 3 punktu**, nosakot, ka Jaunuzņēmumiem, kas saņēmuši valsts atbalstu līdz grozījumu šā likuma 4.pantā spēkā stāšanās dienai, ir piemērojama šā likuma 4.panta redakcija, kas bija spēkā atbalsta saņemšanas dienā.  15) Vienlaikus, lai varētu novērtēt Likumprojekta ietekmi uz atbalstītajiem jaunuzņēmumiem, to jaunradīto darba vietu skaitu, kā arī piesaistīto investīciju apjomu, Likumprojekta **9.pants**  **precizē Likuma Pārejas noteikumu 2.punktu,** uzdodot Ekonomikas ministrija līdz 2021. gada 31. decembrim izvērtēt šā likuma praktiskās īstenošanas gaitu un rezultātus un iesniegs attiecīgu ziņojumu Ministru kabinetam un, ja nepieciešams, sagatavo priekšlikumus likuma grozījumiem.  16) **Likumprojekts papildināts ar Ministru kabineta sēdes protokollēmuma projektu**, kas papildus Pārejas noteikuma 2.punktā dotajam uzdevumam veikt izvērtējumu par likuma ieviešanas praktisko gaitu un rezultātiem, nosaka sasniedzamos rezultatīvos rādītājus attiecībā uz nodokļu atbalsta saņēmušajiem jaunuzņēmumiem. |
| 3. | Projekta izstrādē iesaistītās institūcijas un kapitālsabiedrības | EM, Latvijas Investīciju un attīstības aģentūra. |
| 4. | Cita informācija | Nav. |
|  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta mērķa grupa ir jaunuzņēmumi, un saskaņā ar EM pasūtītā pētījuma rezultātiem Latvijā uz 2018.gada beigām darbojas aptuveni 350 jaunuzņēmumi, kā arī investori, kas veic ieguldījumus jaunuzņēmumos agrīnās stadijās. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neparedz ietekmi uz administratīvo slogu. Likumprojekts paredz pozitīvu ietekmi uz tautsaimniecību, jo veicinās jaunuzņēmumu veidošanos. |
| 3. | Administratīvo izmaksu monetārs novērtējums | **Likumprojektam nav papildus ietekmes uz LIAA administratīvo slogu un tam nav papildus monetāras ietekme**s, ņemot vērā, ka Likuma 4.panta 1.panta a) apakšpunktā minēto uzņēmumu skaits būs salīdzinoši neliels. Minētās funkcijas tiks īstenotas esošo resursu ietvaros un neprasa papildus resursus.  Likuma 4.pants ir papildināts ar 2.daļu, kas paredz iespēju saņemt nodokļu atlaides Latvijā, par ieguldījumu, kas veikts meitas uzņēmumā ārvalstīs. Tādējādi, Komisijai atbilstoši Likuma 4.panta 2.daļai papildus jāvērtē arī šī meitas uzņēmuma atbilstības nosacījumi. Tiek paredzēts, ka atbalstam nodokļu atvieglojumam līdz 2021.gada beigām varētu kvalificēties 15 un atbalstam augsti kvalificētu darbinieku piesaistei vēl vismaz 15 jaunuzņēmumumu, no kuriem līdz 10 varētu tikt attiecināta Likuma 4.panta 2.daļā noteiktie kritēriji. Līdz ar to uzņēmumu un to vērtēšanai jāpatērē vidēji 10 cilvēkdienas gadā, kas kopumā veidotu 3600 EUR gadā. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| **Rādītāji** | **2019.gads** | | Turpmākie trīs gadi (*euro*) | | | | | |
| **2020** | | **2021** | | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aplēses liecina, ka 2020.gadā un 2021.gadā atbalsta programmām pieteiksies kopumā 30 jaunuzņēmumi, no kuriem vismaz 15 pieteiksies atbalsta programmai nodokļu atvieglojumu veidā.  Plānots, ka minētie grozījumi, ņemot vērā to izskatīšanu Ministru kabinetā un trijos lasījumos Saeimā, spēkā stāsies ne ātrāk kā 2020.gada otrajā ceturksnī. Līdz ar to tiek prognozēts, ka potenciālie budžeta zaudējumi no nesaņemtā IIN varētu iestāties 2020.gada vidū, kad atbalstu programmās varētu saņemt ne vairāk kā 5 jaunuzņēmumu un 2021.gadā – 15 jaunuzņēmumu.  Pamatojoties uz 2019.gada 1.septembra datiem par atbalsta apjomu apstiprinātajiem pieciem komersantiem, piešķirtais valsts atbalsta apjoms veido 68 988,62 EUR Likuma 6. un 8.pantā noteiktajās atbalsta programmās (fiksētā maksājuma veikšanai un ar atbalsta programmām saistītie nodokļu atvieglojumiem), savukārt Likuma 7.pantā noteiktajā atbalsta programmā (atbalsts augsti kvalificētu darbinieku piesaistei) – 202 831,83 EUR. Pieņemot, ka atbalsta apjoms (nesamaksātais IIN) vienam jaunuzņemumam sastāda vidēji 30 tūkstoši EUR 12 mēnešos attiecīgi izmaksas 2020,gadā veido 150 tūkstošus EUR, bet 2021.gadā 300 000 EUR.  Kopumā fiskālā ietekme vērtējama neitrāli, ņemot vērā, ka šos izdevumus kompensēs ienākumi no pievienotās vērtības nodokļa. | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | | | |
| 8. Cita informācija | Nav. | | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Līdz ar Likumprojektā ietverto grozījumu stāšanos spēkā būs nepieciešams veikt grozījumus Ministru kabineta 2017.gada 7.februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” un 2016. gada 25. oktobra noteikumos Nr. 692 “Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi”. |
| 2. | Atbildīgā institūcija | EM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādāts konsultējoties ar jaunuzņēmumu un riska kapitāla jomas ekspertiem ar mērķi pielāgot likuma normas reālajai nozares praksei un ņemot vērā darījumu specifiku un apjomu. |
| 2. | Sabiedrības līdzdalība projekta izstrādē | Likumprojekts ir izstrādāts, ņemot vērā jaunuzņēmumus pārstāvošo organizāciju priekšlikumus, vienlaikus projekts 07.06.2019 ievietots EM tīmekļa vietnē sabiedriskai apspriešanai. |
| 3. | Sabiedrības līdzdalības rezultāti | Nav saņemti iebildumi par EM izstrādāto projektu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM un Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Minētās funkcijas tiks īstenotas esošo resursu ietvaros un neprasa papildus cilvēkresursus. |
| 3. | Cita informācija | Nav. |

**Iesniedzējs:**

**Ekonomikas ministrs R.Nemiro**

**Vīza:**

**Valsts sekretārs Ē.Eglītis**

Madara Ambrēna

67013061, [Madara.Ambrena@em.gov.lv](mailto:Madara.Ambrena@em.gov.lv)

1. SIA “Gateway Baltic” pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”, kas sagatavots saskaņā ar iepirkuma “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”. Pieejams: <https://em.gov.lv/files/attachments/2019-03-27_11_46_18_Jaunuznemumu_petijums.pdf> [↑](#footnote-ref-1)
2. SIA “Gateway Baltic” pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”, kas sagatavots saskaņā ar iepirkuma “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”. Pieejams: <https://em.gov.lv/files/attachments/2019-03-27_11_46_18_Jaunuznemumu_petijums.pdf> [↑](#footnote-ref-2)
3. SIA “Gateway Baltic” pētījums “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”, kas sagatavots saskaņā ar iepirkuma “Latvijas jaunuzņēmumu ekosistēmas novērtēšana, pašreizējā stāvokļa identificēšana un uz tās balstītu priekšlikumu izstrāde”. Pieejams: <https://em.gov.lv/files/attachments/2019-03-27_11_46_18_Jaunuznemumu_petijums.pdf> [↑](#footnote-ref-3)
4. [↑](#footnote-ref-4)
5. 4. Ekonomikas ministrija. Informatīvais ziņojums par Darba tirgus vidēja un ilgtermiņa prognozēm (pieejams: <https://www.em.gov.lv/files/tautsaimniecibas_attistiba/dsp/EMZino_06072018_full.pdf> Finansējums tiek piešķirts Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" ietvaros. [↑](#footnote-ref-5)